- Buća
- <
- 6
- >

6
E apostolura birin efta đakonuren
1 Ane gola đivesa, kana but barilo o đinipe tare sikade, e grčka Jevreja*Kava sesa Jevreja save po džuvdipe nakhade negde ano sveto avral taro Izrael i sar barile vaćarde grčki. Lenđi čhib thaj i kultura sasa averčhande tare kolenđi save bešle thaj barile ano Izrael. holjame sesa pe Jevreja save vaćarde jevrejski,†Kava si Jevreja save barile ano Izrael thaj vaćarde il jevrejski il aramejski. Ani khanđiri dži akana sesa samo Jevreja il kola savo po pačajipe irisade po jevrejsko pačajipe. golese kaj lenđe džuvlja, kase roma mule, sesa zapostavime svako đive kana ulavola pe o xape.
2 Tegani e dešuduj (12) apostolura akharde sa e sikaden thaj vaćarde lenđe: “Ni ka avol šukar amen e apostolura te ačhava o sikajipe taro Lafi e Devleso te bi amen ulavasa o xape. 3 Golese phralalen, aračhen maškar tumende efta šukaren muršen, savenđe džangljol pe kaj si pherde Svetone Duxosa thaj but džanglimasa. Len ka čhuva te ćeren kala buća, 4 al amen ka ačha ustrajna ani molitva thaj ano sikajipe taro Lačho Lafi.”
5 Gova vaćaripe sasa šukar sa e manušenđe. Birisade e Stefane, manuše pherdo pačajimasa thaj Svetone Duxosa thaj e Filipe, e Prohore, e Nikanore, e Timone, e Parmene thaj e Nikola andari Antiohija, savo angleder obratisajlo ko jevrejsko pačajipe. 6 Len čhute angle apostolura, save molisajle thaj čhute pe vasta pe lende.
7 Gija o Lafi e Devleso širilasa pe, a o đinipe tare sikade barilo but ano Jerusalim. Sasa maškar lende i but sveštenikura so prihvatisade kaja pač.
E Stefane anen anglo Baro sudo
8 A o Stefane, manuš pherdo e Devlese milostesa thaj zorasa, ćerola but znakura thaj čudura maškaro narodo. 9 Tegani uštile nesave manuša tari gija akhardi Sinagoga tare oslobodime robura. Kava sesa Jevreja tari Kirina, Aleksandrija thaj nesave tari Kilikija thaj andari Cikni Azija. Thaj von lije te raspravin pe e Stefanesa. 10 Al naštine te suprostavin pe bašo mudrost thaj e Duxose savesa vaćarola.
11 Golese čhute nesave manušen te vaćaren: “Šundam sar hulil protiv o Mojsije thaj protiv o Dol.”
12 Gija lije te bunin pe e manuša, e starešine thaj e učitelja tare Mojsijaso zakon. Tegani dolde ani zaseda e Stefane thaj inđarde le anglo Baro sudo. 13 Ande gothe i xoxavne svedokuren save vaćarde: “Kava manuš ni ačhol te vaćarol protiv o Hram thaj protiv e Mojsijaso zakon. 14 Šundam le kaj phenol: ‘Kava o Isus o Nazarećanino ka phađol kava Hram thaj ka promenil e adetura save ačhada amenđe o Mojsije.’ ”
15 Savore save bešle ano Baro sudo dičhena premalo Stefane thaj dikhlje kaj leso muj sasa sar muj e anđeloso.

- Buća
- <
- 6
- >

*6,1 Kava sesa Jevreja save po džuvdipe nakhade negde ano sveto avral taro Izrael i sar barile vaćarde grčki. Lenđi čhib thaj i kultura sasa averčhande tare kolenđi save bešle thaj barile ano Izrael.

†6,1 Kava si Jevreja save barile ano Izrael thaj vaćarde il jevrejski il aramejski. Ani khanđiri dži akana sesa samo Jevreja il kola savo po pačajipe irisade po jevrejsko pačajipe.

© 2018 TWFTW