- 1. Petar
- <
- 2
- >

2
Birimo narodo
1 Čhuden tumendar dži jekh bilačhipe thaj prevara, dži jekh licemerje, zavist thaj dži jekh vaćaripe palo dumo. 2 Sar tek bijande čhave, roden o thodo duxovno thud, lestar te baron dži ko spasenje, 3 akana kana doživisaden kobor si šukar o Gospod.
O džuvdo bar thaj o sveto narodo
4 Aven ko Isus, ko džuvdo bar, savo e manuša čhudije, al angle Devlese jakha si birimo thaj dragoceno. 5 I tumen sar džuvde bara mučhen o Dol te ugradil tumen ano duxovno čher, te aven sveto sveštenstvo, savo ka anol e duxovna žrtve, šukar e Devlese, maškaro Isus o Hrist. 6 Golese ano Sveto lil si pisimo:
“Akh, čhuvav bar ko Sion,
emglavno bar,
birimo thaj dragoceno.
Thaj ko pačal ane leste,
nikad ni ka ladžal.”
7 Tumenđe, e pačavnenđe si gova bar dragoceno, al kolenđe save ni pačan si:
“O bar, savo čhudije e zidara
ćerdilo emglavno bar taro čher,”
8 thaj:
“O bar pe savo e manuša sapletin pe
thaj baro bar pe savo peren.”
Von si odredime pe gova bar te sapletin pe, golese kaj ni šunen e Devleso Lafi.
9 Al tumen sen birime manuša, sveto sveštenstvo, sveto narodo, e Devleso vlasništvo, te bi averenđe vaćarena tare slavna buća e Devlese savo akharda tumen andaro kalipe ke piro čudesno videlo.
10 “Angleder ni sena narodo,
al akana sen narodo e Devleso.
Angleder ni primisaden e Devleso milost,
al akana primisaden le.”
Živin sar birime manuša
11 Manglalen amalalen, ohrabriv tumen sar abandžijen thaj došljakuren ani kaja phuv te crden tumen tare grešna požude, save maren pe protiv tumare duše. 12 Maškare kola save ni džanen e Devle, živin šukar. Thaj iako ka manđen te tužin tumen kaj ćeren bilačhe buća, ka dičhen tumare šukar buća thaj ka den slava e Devlese kana ka avol te sudil o sveto.
13 Baše dži jekh manušikano vlast pokorin tumen zbog o Gospod: il e carose sar e embare šorutnese, 14 il e upraviteljenđe, saven o caro čhuta te kaznin kolen so ćeren bilačhe, thaj te hvalin kolen so ćeren šukar. 15 Golese kaj e Devlesi volja si, tumare šukare bućencar te phanden e muja e bigođavere manušenđe, save vaćaren ano bidžanglipe. 16 Živin sar slobodna manuša, al na sar kola so koristin pi sloboda te učharen po bilačhipe, nego živin sar e Devlese sluge. 17 Džijekhe poštujin, e pašutne pačavnen manđen, e Devlestar daran, den čast e carose!
E Hristeso primer
18 Tumen e sluge! Pokorin tumen tumare gospodarenđe sa e poštujimasa, na samo kolenđe save si šukar thaj kovle, nego i kolenđe save si okrutna. 19 Golese kaj gova si za ki pohvala kana khoni nevino trpil i nepravda thaj i patnja, golese kaj vov svesno džanol kaj gova ćerol zbog o Dol. 20 Savi hvala isi ane gova ako trpin kana maren tumen baše tumare grehura? Al te ćerden šukaripe thaj te trpisaden i patnja, gova si za ki pohvala anglo Dol. 21 Pe gova trpipe tumen sena akharde golese kaj i o Hrist trpisada baše tumende thaj ačhada tumenđe primer sar te džan pale lese tragura.
22 “Vov ni ćerda nisavo greh,
ni leso muj xoxaipe ni vaćarda.”
23 Kana lese vaćarde bilačhe lafura, vov ni irisada lenđe bilačhe lafurencar. Kana trpisada, ni pretisada khanikase, nego sa mukhlja Kolese savo pravedno sudil. 24 O Hrist korkoro ane piro telo inđarda amare grehura ko krsto, te šaj te mera amare grehurenđe thaj te živi bašo pravednost. Lese ranencar sen sastarde. 25 Golese kaj sena sar bakre so phirden akari-okori, al akana irisaljen e Pastirese thaj e Čuvarese tumare dušengo.

- 1. Petar
- <
- 2
- >

© 2018 TWFTW