- 1. Timotej
- <
- 3
- >

3
Save trubun te aven e nadglednikura thaj đakonura
1 Kava lafi si čačipe: manđol li khoni te avol nadgledniko*Ke nesave denominacije gova akhardol “biskup”
a ke nesave “episkop”, thaj gova si jekh odgovorno pozicija. , gova manđol lačhi služba. 2 O nadgledniko trubul te avol bizo nisavo bilačhipe. Trubul te avol rom jekhe romnjako, staložimo, te šaj kontrolišil pe, pošteno, gostoljubivo thaj lačho učitelji, 3 te ni manđol te pijol but, te ni manđol o maripe nego te avol mirno, te ni manđol čingara thaj te ni manđol barvalipe. 4 Vov trubul piro čher ko šukaripe te inđarol, trubul te avol le čhave save šunen le thaj baše sa kava ka avol le baro poštovanje. 5 Te ni džanglja piro čher ko šukaripe te inđarol, sar šaj te upravil šukar e Devlese Khanđirasa?
6 Nadgledniko našti avol nevo obratimo, te ma bi vazdola pe thaj te perol ane Devlesi osuda sar o beng. 7 Trubul te avol le šukar vaćaripe kolendar so naj ani khanđiri, te ma bi perola ani ladž thaj ani zamka e benđesi.
8 Gija thaj e đakonura trubun te aven poštujime, na dujemujenđe, na save pijen but mol, na pohlepna ko barvalipe. 9 Trubun e thode savestesa te ićaren pe ano duboko čačipe e pačajimaso. 10 A gola angleder te probin pe thaj te si bizi mana, te dol pe lenđe služba.
11 Gija e romnja te aven dostojna bašo poštujipe, na te ogovorin nego te aven umerena thaj ane sa pouzdana.
12 E đakonura trubun te aven roma jekhe romnjenđe, save šukar upravin pe čhavencar thaj šukar si ane piro čher. 13 Golese kola save šukar služin sar đakonura, isi len šukar položaj thaj baro sigurnost ano pačajipe e Isuseso e Hristeso.
Čačipe tare amaro pačajipe
14 Kava pisiv tuće, al nadima kaj sigate ka avav tute. 15 Te majisaljem, te džane sar o manuš trubul te ponašil pe ano čher e Devleso, savi si i Khanđiri e Devlesi e džuvdesi, stubo thaj temelji e čačimaso.
16 Thaj sar si priznajimo, baro si garajipe taro devlikanipe:
O Isus sikadilo ano telo,
opravdime palo Duxo,
dikhlje le e anđelura,
e abandžije šunde so propovedisada pe lestar.
E manuša ano sveto ane leste pačaje,
a vov si vazdimo ano nebo ani slava.

- 1. Timotej
- <
- 3
- >

*3,1 Ke nesave denominacije gova akhardol “biskup” a ke nesave “episkop”, thaj gova si jekh odgovorno pozicija.

© 2018 TWFTW