- Matej
- <
- 27
- >

27
O Isus anglo baro Sudo
(Buća 1,18–19)
1 A rano sabalje dogovorisajle e šorutne sveštenikura thaj e starešine e narodose sar te mudaren e Isuse. 2 Gija phanglje le, inđarde le thaj predije le ko rimsko upravitelji o Pontije Pilat.
O Juda mudarol pe
3 Kana dikhlja o Juda, kova so izdajisada e Isuse, kaj osudisade le ko mudaripe, pokajisajlo thaj irisada e tranda (30) srebrenjakura e šorutne sveštenikurenđe thaj e starešinenđe. 4 Vaćarda: “Grešisadem! Izdajisadem e nevinone manuše!”
Von phende lese: “So amenđe tičil pe gova? Pe tute ačhol gova odgovornost.”
5 Vov čhudija e srebrenjakura ano sveto than e hrameso thaj iklilo. Tegani đelo thaj obesisada pe.
6 E šorutne sveštenikura lije e srebrenjakura thaj phende: “Naj šukar te čhuva len ani hramsko kasa, golese kaj si kale parencar poćindo o rat.”
7 Dogovorisajle te ćinen gole srebrenjakurencar i njiva e lončaresi thaj gothe te aven limora paše abandžije. 8 Golese i njiva dži ađive akhardol “Ratvali njiva”. 9 Gija pherdilo kova so vaćarda o proroko Jeremija:
“Lije e tranda (30) srebrenjakura,
gaći e Izraelcura odlučisade te poćinen paše leso džuvdipe,
10 thaj dije len baši njiva e grnčaresi,
sar so zapovedisada manđe o Gospod.”
O Isus anglo Pilat
(Mk 15,2–5; Lk 23,3–5; Jn 18,33–38)
11 O Isus ačhilo anglo rimsko upravitelji o Pilat savo pučlja le: “Tu li san o caro e Jevrejengo?”
O Isus vaćarda lese: “Tu vaćare korkoro.”
12 Kana tužisade le e šorutne sveštenikura thaj e starešine, o Isus khanči ni vaćarda.
13 Tegani pučlja le o Pilat: “Šune li so vaćaren protiv tute?”
14 A o Isus ni vaćarda ni jekh lafi, gija o rimsko upravitelji o Pilat but čudisajlo.
E Varava mučhen, a e Isuse čhuven ko krsto
(Mk 15,6–15; Lk 23,13–25; Jn 18,39–19,16)
15 Ko prazniko i Pasha sasa adeti o upravitelji te mučhol andaro phanglipe po jekhe phangle save e manuša manđen. 16 E Isusesa sasa jekh phanglo so akhardola Varava kas savore džanen.
17 Kana e manuša ćidije pe, o Pilat pučlja len: “Kas manđen te mukhav tumenđe? E Varava il e Isuse so si akhardo Hrist?”
18 Vov džanglja kaj dije le e Isuse tari ljubomora.
19 Kana o Pilat bešlo ki sudsko stolica, e Pilatesi romni bičhalda haberi lese: “Ačhav tut taro sudo gole pravednikostar, golese kaj erat ano suno but mučisaljem paše leste!”
20 A e šorutne sveštenikura thaj e starešine pherde e manušen te roden te mučhol e Varava a e Isuse te mudarol.
21 O Pilat pučlja: “Kas manđen te mukhav tumenđe tare kala duj džene?”
Von phende: “E Varava!”
22 A o Pilat pučlja len: “A so te ćerav e Isusesa so si akhardo Hrist?”
Savore vaćarde: “Čhuv le ko krsto!”
23 A o Pilat pučlja: “Sose? Savo bilačhipe ćerda?”
Von andare sa o glaso dije vika: “Čhuv le ko krsto.”
24 Al kana dikhlja o Pilat kaj khanči ni pomožil thaj sa pobut bunin pe, lija o paj thaj thoda pe vasta angle manuša vaćarindoj: “Me naj sem bango pašo rat kale manušeso! Pe tumende ačhol gova odgovornost.”
25 Sa e manuša phende lese: “Leso rat nek perol pe amende thaj pe amare čhave!”
26 Tegani mukhlja lenđe o Pilat e Varava, a e Isuse dija te šibin thaj dija te čhuven le ko krsto.
E vojnikura maren muj e Isusesa
(Mk 15,16–20; Jn 19,2–3)
27 Tegani e vojnikura e Pilatese inđarde e Isuse ke upraviteljesi palata thaj trujal leste ćidije celo četa vojnikura. 28 Von uljarde le thaj učharde le ano lolo ogrtači,*Kava lolo ogrtači si šej savo phiravena samo e carura. 29 khuvde lese venco tare kangre thaj čhute lese po šoro. Dije le trska ano desno va, pele ke koča angle leste thaj marde muj lesa vaćarindoj: “Te ave sasto, carona e Jevrejengo!”
30 Čhungarde le, lije i trska thaj marde le po šoro. 31 Kana ačhade te maren muj lesa, uljarde lestar o lolo ogrtači thaj urade le ane leso fostano. Tegani inđarde le te čhuven le ko krsto.
E Isuse čhuven ko krsto
(Mk 15,21–32; Lk 23,26–43; Jn 19,17–27)
32 Kana iklile, resle jekhe manuše andari Kirina savo akhardola Simon thaj terisade le te inđarol o krsto e Isuseso. 33 Avile dži ko than so akhardola Golgota, so si “Kokalo e šoreso.” 34 Dije le te pijol mol mešimo khančesa so si ćerko. Al kana probisada, ni manglja te pijol.
35 Kana čhute le ko krsto, [čhudije kocka te bi ulavena lese fostanura maškar peste.] 36 Tegani bešle gothe te aračhen le.
37 Upral pe leso šoro čhute tabla kaj pisil lesi krivica: “Kava si o Isus, o Caro e Jevrejengo.”
38 Tegani čhute lesa dujen razbojnikuren, jekhe tari desno rig thaj dujtone tari levo.
39 E manuša save nakhle, vređisade le thaj vrtisade šorencar 40 vaćarindoj: “Tu so phađe o Hram thaj paše trin đive vazde le, spasi korkoro tut! Te san Čhavo e Devleso, ulji taro krsto!”
41 A gijate marde muj e Isusesa i e šorutne sveštenikura, e učitelja tare Mojsijaso zakon thaj e starešine. Vaćarde: 42 “Averen spasisada a korkore pes našti? Vov si o caro e Izraeleso! Nek uljol akana taro krsto thaj ka pača ane leste! 43 Pouzdisajlo ano Dol, akana vov nek spasil le, te manglja le. Golese kaj phenda: ‘Me sem e Devleso Čhavo!’ ”
44 Gijate vređisade le i e razbojnikura save sesa lesa ke krstura.
E Isuseso meripe
(Mk 15,33–41; Lk 23,44–49; Jn 19,28–30)
45 A tare opaš o đive dži ke trin o sato ki sa i phuv učharda o kalipe. 46 A paše o trito sato dija vika o Isus andaro baro glaso: “Eli! Eli! Lama sabahtani?” (So značil: “Devla mingreja! Devla mingreja! Sose mukhljan man?”)
47 Kana nesave save ačhile gothe šunde gova, phende: “Vov akharol e proroko e Ilija!” 48 Thaj sigate jekh lendar prastija thaj lija o sunđeri, bolda le ano šut, čhuta pi trska thaj kanisada e Isuse te pijol.
49 A avera vaćarde: “Ačh te dikha, da li ka avol o Ilija te spasil le.”
50 A o Isus vadži jekh drom dija vika andaro baro glaso thaj mukhlja pi duša.
51 Thaj tari jekh drom i zavesa pharadili ano sveto than e hrameso, ke opaš odupral natele. I phuv tresisada thaj e stene pharile. 52 E limora putajle thaj but telura e Devlese manušenđe uštile andare mule. 53 Thaj kana iklile andare limora palo uštipe e Isuseso, avile ano sveto foro o Jerusalim thaj sikadile pherdonenđe.
54 Kana o rimsko kapetano thaj kola so lesa arakhlje e Isuse dikhlje kaj i phuv tresil pe thaj sa so sasa, darajle but thaj vaćarde: “Čače kava manuš sasa Čhavo e Devleso!”
55 Gothe sesa but džuvlja, save gova dikhlje odural. Von džana palo Isus tari Galileja thaj služina le. 56 Maškare lende sesa i Marija Magdalena, i Marija i dej e Jakovesi thaj e Josifesi thaj i dej e Zevedejese čhavenđi.
E Isuseso prahope
(Mk 15,42–47; Lk 23,50–56; Jn 19,38–42)
57 Kana peli i rat, avilo jekh barvalo manuš taro foro Arimateja, so akhardola Josif, savo i korkoro sasa sikado e Isuseso. 58 Vov đelo ko Pilat thaj molisada le pašo telo e Isuseso. Tegani o Pilat naredisada te den le o telo. 59 O Josif lija o telo, paćarda le ano nevo laneno čaršafi 60 thaj čhuta le ano piro nevo limori savo sasa čhindo ani stena. Phanglja o vudar taro limori bare baresa thaj đelo. 61 Gothe sesa i Marija Magdalena thaj i dujto Marija, save bešle anglo limori.
I straža aračhol o limori
62 A theara đive, ko savato, ćidije pe e šorutne sveštenikura thaj e fariseja ko Pilat 63 thaj phende lese: “Gospodarona! Dijam amen gođi kaj kava xoxavno dok sasa džuvdo, vaćarda: ‘Pale trin đive ka uštav tare mule.’ 64 Golese vaćar te aračhol pe o limori dži ko trito đive, te ma aven lese sikade, te čoren le thaj te vaćaren e manušenđe kaj uštilo tare mule. Te gova desisajlo o poslednjo xoxaipe ka avol po baro tare anglune!”
65 O Pilat vaćarda lenđe: “Isi tumen stražara! Džan thaj aračhen o limori sar džanen.”
66 Von đele thaj osigurisade o limori gija so čhute pečato po bar thaj čhute stražaren.

- Matej
- <
- 27
- >

*27,28 Kava lolo ogrtači si šej savo phiravena samo e carura.

© 2018 TWFTW