- 2. Korinćanurenđe
- <
- 6
- >

6
1 Sar e Hristese saradnikura moli tumen, te ma len džabe o milost e Devleso. 2 Golese kaj o Dol vaćarol:
“Ane emšukar vreme šundem tut,
thaj pomožisadem tuće
ko đive taro spasenje.”
Šunen! Akana si emšukar vreme, akana si o đive taro spasenje!
E Pavlese nevolje
3 Trudi amen khanikase te ma ava prepreka, gija te ma bi khoni aračhola zamerka ki amari služba. 4 Nego, ane sa amen sikadiva sar e Devlese sluge: kana sam ano baro istrajnost, ane nevolje, ano čororipe, ano pharipe; 5 dži kaj maren amen, kana phanden amen, kana sam ane čingara, ano pharipe, ano bisojipe thaj ano bokhalipe. 6 Sikadiva sar e Devlese sluge ani čistota, ano džanglipe, ano strpljivost, ano šukaripe, ano Sveto Duxo, ano iskreno manglipe, 7 ano čačukano Lafi, ane Devlesi zor, e oružjesa taro pravednost bašo napad thaj baši odbrana. 8 Gasave sam kana slavin amen thaj kana ladžaren amen, kana sam ko lačho thaj ko bilačho glaso. Dičhen amen sar xoxavne, iako vaćara čačipe. 9 Dičhen amen sar kolen kas ni pindžaren, iako šukar džanen amen. Dičhen amen sar kolen save meren, al akh, amen živi! Kaznin amen, al naj sam mudarde. 10 Žalna sam, al palem uvek sam radosna. Čorore sam, al palem buten ćerdam barvalen. Amen sam sar kola kas naj khanči, al palem isi amen sa.
11 Korinćanuralen, vaćardam tumenđe iskreno, amare ile širom putardam tumenđe. 12 Amaro ilo naj phanglo tumenđe, al tumaro ilo phanglo si amenđe. 13 Vaćarav tumenđe sar mingre čhavenđe: Putaren amenđe tumare ile sar so amen putra amare ile tumenđe!
Hram e džuvde Devleso
14 Ma čhuven tumen ano jarmo e bipačavne manušencar. Golese so o pravednost naj le khanči katane e bizakonesa. Ni o svetlo naj le khanči katane e tamninasa. 15 Ane soste složin pe o Hrist thaj o beng*Ane kava slučaj o beng isi le alav “Velijar”.? Il so isi katane e pačavne thaj e bipačavne? 16 Il so isi i khanđiri e Devlesi e idolurencar? Golese kaj, amen sam o hram e džuvde Devleso, sar so vaćarda o Dol:
“Ka bešav ane lende
thaj ka phirav maškar lende;
ka avav lengo Dol
thaj von ka aven mingro narodo.”
17 Golese:
“Ikljen gothar,
thaj crden tumen lendar,”
vaćarol o Dol.
“Ma dolen tumen pe gova so si melalo
thaj me ka primiv tumen.
18 Me ka avav tumaro Dad
thaj tumen ka aven mingre čhave thaj čheja,”
vaćarol o Gospod, o Vladari pe sa.

- 2. Korinćanurenđe
- <
- 6
- >

*6,15 Ane kava slučaj o beng isi le alav “Velijar”.

© 2018 TWFTW